b"\n_START_ARTICLE_\nParaigua\n_START_PARAGRAPH_\nUn paraigua (col\xc2\xb7loquialment, paraig\xc3\xbces) \xc3\xa9s un estri port\xc3\xa0til utilitzat per a protegir-se de la pluja. Est\xc3\xa0 format per una superf\xc3\xadcie convexa de pl\xc3\xa0stic o altre material similar, que est\xc3\xa0 agafada a unes barnilles articulades a l'extrem d'un bast\xc3\xb3 i al voltant d'aquest que acaba en un m\xc3\xa0nec adequat per a portar el paraigua amb una m\xc3\xa0. Les barnilles permeten de plegar el paraigua quan no plou o s'est\xc3\xa0 a aixopluc._NEWLINE_Un paraigua tancat pot servir de bast\xc3\xb3, encara que tamb\xc3\xa9 hi ha versions de butxaca que tenen barnilles doblement articulades que, un cop aquest plegat, es redueix l'objecte entorn d'un pam de llargada._NEWLINE_Aquest mateix estri, per a protegir-se del sol, s'anomena ombrel\xc2\xb7la o para-sol. L'\xc3\xbas de grans para-sols a la platja, fixats a la sorra, \xc3\xa9s relativament modern."